Возьмем, напрыклад, новус. У спаборніцтвах па ім людзі з інваліднасцю выступаюць нароўні са здаровымі і нават выйграюць у іх. Для перамогі ў марскім більярдзе ўдзельніку патрабуецца дакладнасць рухаў, уседлівасць, добры вакамер. Гульня “Тэйбл Эласцік” падыходзіць людзям з праблемамі зроку. “Шафлборд”— цудоўная спартыўная гульня для трэніроўкі лагічнага мыслення, памяці, дробнай маторыкі і зрокавага ўспрымання. Настольны боўлінг дапамагае гульцам развіваць маторыку, яго рэкамендуюць дзецям. Цікавыя гульні кульбута, джакола, матрошка, карум, тэйбл боўлінг, а таксама нок-хакей, палет пентаж, настольны кёрлінг, бокс-хакей. Паспрабаваць свае сілы ў гэтых адаптыўных настольных гульнях могуць сёння наведвальнікі тэрытарыяльнага цэнтра сацыяльнага абслугоўвання насельніцтва Маскоўскага раёна Мінска.